b'\n_START_ARTICLE_\nManometras\n_START_PARAGRAPH_\nManometras - prietaisas sl\xc4\x97giui matuoti._NEWLINE_Manometrai b\xc5\xabna dviej\xc5\xb3 r\xc5\xab\xc5\xa1i\xc5\xb3: skys\xc4\x8dio ir deformaciniai.\n_START_SECTION_\nSkys\xc4\x8dio manometras\n_START_PARAGRAPH_\nSkys\xc4\x8dio manometras yra U formos vamzdelis, pripiltas skys\xc4\x8dio. Abiejuose vamzdelio \xc5\xa1akose skys\xc4\x8dio lygis vienodas, kai sl\xc4\x97gis vienoje pus\xc4\x97je pasikei\xc4\x8dia, skys\xc4\x8dio lygis vamzdelio \xc5\xa1akose tampa ne vienodas Kuo didesnis sl\xc4\x97gis, tuo jis skyst\xc4\xaf veikia didesne j\xc4\x97ga ir tuo auk\xc5\xa1\xc4\x8diau pakyla skystis vamzdelyje. Sl\xc4\x97gio sukurta j\xc4\x97ga lygi pakelto skys\xc4\x8dio svoriui.\n_START_SECTION_\nMembraninis manometras\n_START_PARAGRAPH_\nMembraniniame manometre sl\xc4\x97gis i\xc5\xa1lenkia membran\xc4\x85, esan\xc4\x8di\xc4\x85 tarp t\xc5\xabrio, kuriame matuojamas sl\xc4\x97gis ir lyginamojo t\xc5\xabrio, kuriame sl\xc4\x97gis laikomas pastoviu (pavyzd\xc5\xbeiui, tarp garo katilo ir aplinkos oro).\n_START_SECTION_\nBordono prietaisas\n_START_PARAGRAPH_\nBordono manometro veikimo principas yra toks: dujos pakli\xc5\xabna \xc4\xaf i\xc5\xa1lenkt\xc4\x85 vamzdel\xc4\xaf. Nuo sl\xc4\x97gio vamzdelis truput\xc4\xaf i\xc5\xa1sitiesia. Vamzdelio galas sujungiamas su rodykle. Kuo sl\xc4\x97gis vamzdelyje didesnis, tuo jis labiau i\xc5\xa1sitiesia ir labiau pasuka rodykl\xc4\x99. Tokie manometrai gali i\xc5\xa1matuoti sl\xc4\x97g\xc4\xaf iki 1000 MPa. \xc5\xa0\xc4\xaf prietais\xc4\x85 1849 m. u\xc5\xbepatentavo Eugene Bordonas.\n_START_SECTION_\nAneroidas\n_START_PARAGRAPH_\nAneroidas skirtas matuoti ma\xc5\xbeesniems sl\xc4\x97giams, kur i\xc5\xa1lenkto vamzdelio jautrumas nepakankamas. Jo daviklis yra kintamo t\xc5\xabrio d\xc4\x97\xc5\xbeut\xc4\x97. Vienas d\xc4\x97\xc5\xbeut\xc4\x97s matmen\xc5\xb3 (pateikiama pavyzdyje auk\xc5\xa1tis) kinta priklausomai nuo sl\xc4\x97gio. Aneroidai da\xc5\xbenai taikomi auk\xc5\xa1\xc4\x8diui vir\xc5\xa1 j\xc5\xabros lygio matuoti pagal ma\xc5\xbe\xc4\x97jant\xc4\xaf atmosferos sl\xc4\x97g\xc4\xaf (aviacijoje ir alpinizme).'